कलाकारों ने ग्रामीण युवाओं को दी कौशल विकास की जानकारी
सूचनाएवं जनसंपर्क अधिकारी कार्यालय के कलाकारों ने सोमवार को गांव जड़ौली कलां और मन्चुरी गांव के आंगनवाड़ी केंद्र में सांस्कृतिक कार्यक्रम आयोजित किया, जिसमें कलाकारों ने स्थानीय लोगों को सरकार द्वारा शुरू की गई महत्वाकांक्षी योजनाओं, परियोजनाओं, स्कीमों और नीतियों के बारे में जानकारी दी। गीतों, भजनों रागनियों और किस्सों के माध्यम से सरकार की नीतियों को बताया। कलाकारों द्वारा युवाओं का कौशल विकास, सूचना एवं प्रौद्योगिकी के क्षेत्र में आई क्रांति, बिजली आपूर्ति के प्रबंधन, बेटी बचाओ-बेटी पढ़ाओ, स्वच्छता मिशन, साक्षरता मिशन, गांव में अपने-अपने घरों में डिजिटल सैटअप बॉक्स लगवाने के बारे में स्थानीय लोगों को जानकारी दी।
कलाकारों ने सरकार द्वारा चलाई जा रही बेरोजगारी के निदान, डेरी फार्मिंग, फसलों के विविधिकरण, मछली पालन इत्यादि के बारे में लोगों को जागरूक किया। लगभग ढाई घंटे चले इस कार्यक्रम में लोगों के साथ-साथ जड़ौली कलां गांव की सरपंच मधु रानी, बह्मजीत, आंगनवाड़ी कार्यकर्ता शकुंतला देवी तथा राज रेखा सहित भारी संख्या में ग्रामीण रहे
hin_Deva hin_Deva hin_Deva